|  |  |
| --- | --- |
| Lënda: Biologji viti I gjimnaz | |
| Tema: **ORGANIZIMI I QELIZËS** | Koha e realizimit: 12 orë (java I Shtator – java II Tetor) |
| Përgatiti: | Nga SHM |

|  |  |  |  |  |  |
| --- | --- | --- | --- | --- | --- |
| **Përmbajtjа  (dhe nocionet)** | **Standardet për vlerësim** | **Data e realizimit** | **Skenari për orën mësimore** | **Mjetet** | **Përcjellja e përparimit** |
| **Roli i materieve organike dhe joorganike te organizmat e gjallë**  (materie organike, karbohidrate, lipide, proteina, materie joorganike, materie minerale, ujë, makroelemente, mikroelemente, elemente në gjurmë) | * I klasifikon materiet joorganike dhe organike që përbëjnë qelizën dhe e shpjegon rolin e tyre në proceset qelizore. | 04.09.2025 | ***Aktiviteti hyrës***  1. Nxënësit diskutojnë mbi pyetjet hyrëse të parashtruara me gojë: (1) “Cilat materie janë të domosdoshme për jetën?”, (2) “Pse është e rëndësishme të konsumojmë ushqim çdo ditë?” dhe (3) “Cili është dallimi ndërmjet mineraleve dhe materieve ushqyese organike?” (maks. 5 minuta).  ***Aktiviteti kryesorë***  2. Nxënësit praktikisht njihen me dallimin ndërmjet materieve organike dhe joorganike përmes shembujve nga jeta e përditshme (ujë, kripë, sheqer, vaj, të bardhë veze etj.) dhe diskutojnë mbi rolin e tyre në proceset qelizore.  3. Nxënësit, përmes një prezantimi vizual, njihen me materiet joorganike (ujë, minerale) dhe me materiet organike (karbohidrate, lipide, proteina) dhe nxjerrin përfundim mbi rolin e tyre në qelizë (sigurim i mjedisit dhe kushteve për zhvillimin e proceseve, rol energjetik, ndërtues dhe rregullues).  4. Nxënësit ndahen në grupe të vogla dhe secili grup merr një detyrë:  *Grupi 1:* Vërtetojnë praninë e amidonit në një copë buke dhe patateje duke përdorur tretësirë jodi dhe evidentojnë ndryshimin e ngjyrës. Në copën e bukës dhe në një fetë të hollë patateje vendosin 1–2 pika tretësirë jodi (Lugol). Evidentojnë shfaqjen e ngjyrës blu të errët/vjollcë si dëshmi për amidonin dhe shkruajnë përfundim. (karbohidratet → energji/rezervë).  *Grupi 2*: Nxënësit analizojnë etiketa nga produkte të ndryshme ushqimore dhe identifikojnë materiet organike (karbohidrate, lipide, proteina) dhe materiet joorganike (minerale, ujë) të shënuara në deklaratën e etiketë së produktit. Mësimdhënësi i udhëzon nxënësit gjatë procesit të identifikimit, sidomos kur në deklarata paraqiten terma të panjohur dhe shkencor.  *Grupi 3*: Nxënësit marrin tekste/fotografi me përshkrim të materieve të ndryshme (ujë, kalcium, proteinë, yndyra, glukozë) dhe përgatisin një tabelë për klasifikimin e materieve organike dhe joorganike, duke shtuar funksionin e tyre në qelizë. (p.sh. ujë → joorganike → mjedisi ku zhvillohen proceset).  5. Nxënësit, nën mbikëqyrjen e mësuesit dhe duke respektuar masat e sigurisë (doreza gjatë përdorimit të jodit, përdorimi i sasive të vogla, pa degustim), i realizojnë aktivitetet dhe i evidentojnë rezultatet në fletoret e tyre (vëzhgim → përfundim → rol në qelizë).  6. Pasi të përfundojnë aktivitetin në grup, bëhet rrotacion i grupeve ndërmjet veti. Në secilin grup mbetet një përfaqësues, i cili u prezanton nxënësve të tjerë ato që kanë hulumtuar. (maks. 30 minuta)  ***Aktiviteti përfundimtar***  Zhvidhohet një diskutim përmbyllës mbi pyetjet: (1) “Cili është roli i materieve organike dhe joorganike në qelizë?”, (2) “Pse materiet joorganike janë të domosdoshme për jetën e qelizës?” (maks. 5 minuta).  ***Reflektim***  Zhvidhohet një diskutim mbi pyetjet: (1) “Cili është dallimi ndërmjet materieve organike dhe joorganike që mësuat sot?”, (2) “Si mund ta lidhim rolin e karbohidrateve, proteinave ose lipideve me funksionimin e qelizës?”, (3) “Çfarë mësuat nga aktivitetet praktike (p.sh. testi me jod) dhe si ju ndihmoi kjo ta kuptoni më mirë funksionin e këtyre materieve?”, (4) “Si ndikon mungesa e ndonjë materie organike/joorganike në shëndet?” dhe (5) “Cila nga detyrat kërkimore ju ndihmoi më shumë të mbani mend diçka të re dhe pse?” (maks. 5 minuta) | * Prezantim vizual * ujë, kripë, sheqer, vaj, të bardhë veze * tretësirë jodi, copë buke, patate * etiketa të produkteve * fletë pune / tabelë | * Përgjigjet me gojë në pyetje gjatë diskutimit * Kontribut në aktivitetet në grup * Kontribut në nxjerrjen e përfundimeve * Tabelat e plotësuara * Përcjellje formative e përvetësimit të standardeve me çek listë. |